עלייתם של צבי הנינג'ה

עלייתם של צבי הנינג'ה (באנגלית: Rise of the Teenage Mutant Ninja Turtles) היא סדרת טלוויזיה אמריקאית מונפשת שפותחה והופקה בפועל על ידי אנדי סוריאנו ואנט וורד. הסדרה מבוססת על הקומיקס "צבי הנינג'ה" שנוצר במקור על ידי קווין איסטמן ופטר לאירד, והיא עוקבת אחר ארבעה צבים מתבגרים דמויי אדם, שיוצאים להרפתקאות ומנסים לגלות את הסודות המיסטיים של העיר ניו יורק ואת הכוחות שלהם כדי להציל את העולם מהרוע.

הסדרה הוכרזה לראשונה במרץ 2017, כאשר היא הופקה על ידי אולפני ההנפשה של ניקלודיאון והנופשה על ידי Flying Bark Productions. העונה הראשונה שודרה בערוץ ניקלודיאון החל מ-20 ביולי 2018 עד 6 ביולי 2019, כאשר היא כוללת 20 פרקים שכל אחד מהם מחולק לשני פרקים משניים באורך 11 דקות. בישראל העונה הראשונה החלה את שידוריה בדיבוב עברי ב-18 בנובמבר 2018.

ביולי 2018, עם עליית העונה הראשונה, הסדרה חודשה לעונה שנייה. תחילה הוכרז שהיא תכלול 26 פרקים, אך במהלך הפקתה הוחלט שהיא תכלול 13 פרקים בלבד. העונה עלתה לשידור בערוץ ניקטונס ב-12 באוקטובר 2019 והסתיימה ב-7 באוגוסט 2020, כאשר היא בעלת אותו פורמט כמו העונה הקודמת. בישראל העונה השנייה החלה את שידוריה בדיבוב עברי ב-10 במאי 2020.

הסדרה הובילה לזיכיון שכולל קומיקס, צעצועים ומשחקי וידאו. כמו כן הופק בהשראת הסדרה סרט באורך מלא בשם "עלייתם של צבי הנינג'ה: הסרט", אשר יצא בנטפליקס ב-5 באוגוסט 2022 והוא מסמן את סיומה.

== עלילה ==
עמוק בביוב של העיר ניו יורק מתגוררים ארבעה אחים צבים מוטנטים בתחילת שנות העשרה שלהם, בשם רפאל, דונטלו, לאונרדו ומיכלאנג'לו, אשר מכנים את עצמם "כלבים משוגעים". במהלך הסדרה הצבים יוצאים להרפתקאות, ומנסים לגלות סודות מיסטיים ואת הכוחות שלהם כדי להציל את העולם מהרוע.

== מדבבים ==
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|רפאל
|עומר בנסון מילר
|טל מוסרי
|-
|לאונרדו
|בן שוורץ
|עידו מוסרי
|-
|דונטלו
|ג'וש ברנר
|דניאל מגון (עונה 1)אורי זלצמן (עונה 2)
|-
|מיכלאנג'לו
|ברנדון מייקל סמית'
|יהונתן מגון
|-
|אפריל או'ניל
|קתרינה גרהאם
|שירה נאור
|-
|ספלינטר
|אריק באוזה
|אלי לולאי
|-
|לו ג'יטסו
|
|ערן מור
|}

== שידור ==
{| class="wikitable plainrowheaders" style="text-align: center;"
! colspan="2" rowspan="2" scope="col" style="padding: 0 9px;" |עונה
! rowspan="2" scope="col" style="padding: 0 9px;" |מספר פרקים
! colspan="2" scope="col" style="padding: 0 90px;" |תקופת שידור מקורית 
|-
! scope="col" |שידור ראשון
! scope="col" |שידור אחרון
|-
| scope="row" style="background: #5CA673; color: #100; text-align: center;" |
|1
|26
|20 ביולי 2018
|6 ביולי 2019
|-
| scope="row" style="background: #000000; color: #100; text-align: center;" |
|2
|13
|12 באוקטובר 2019
|7 באוגוסט 2020
|}

== הפקה ==
ב-2 במרץ 2017 הוכרזה סדרה זו, אשר נועדה לשמש כעיבוד מחדש של הקומיקס "צבי הנינג'ה". עם ההכרזה נודע שיופקו לה 26 פרקים ושהיא צפויה להתחיל את שידוריה בסתיו 2018, כאשר היא נוצרה והופקה בפועל על ידי אנדי סוריאנו ואנט וורד.<ref name="TFC-PR"></ref> סיימה זרגהאמי, נשיאת קבוצת ניקלודיאון, הצהירה בהודעה לעיתונות:<blockquote>"הצבים הוא נכס שיש לו המצאה מחדש בדנ"א שלו מה ששומר אותו רענן ורלוונטי לכל דור חדש תוך סיפוק הביקוש של מעריציו הבוגרים. 'צבים' היה זיכיון חשוב להפליא עבורנו מאז שהצענו אותו מחדש לפני חמש שנים, ואנחנו נרגשים לקראת הסדרה החדשה שתיקח את הדמויות לכיוון אחר עם יותר הומור, תחושה צעירה וקלילה יותר, וממדים חדשים לגמרי לחקור".</blockquote>סמליל הסדרה נחשף לציבור באמצע אוקטובר 2017.<ref></ref> חודש לאחר מכן ניקלודיאון הכריז על הליהוק הרשמי של המדבבים לדמויות הראשיות. בנוסף לחדשות הללו, המדבב רוב פולסן, שדיבב בעבר את רפאל בסדרה משנת 1987 ואת דונטלו בסדרה משנת 2012, שימש כבמאי הקולות של הסדרה.<ref></ref><ref name="risecast"></ref> מלבד בימוי קולי, פאולסן סיפק עבודת דיבוב לצד המדבב מוריס למארש.<ref></ref> מאוחר יותר לוהק ג'ון סינה לתפקיד הנבל ברון דרקסום.<ref></ref> הנפשת הסדרה נעשתה על ידי סטודיו ההנפשה האוסטרלי Flying Bark Productions.

עיצובי האמנות העיקריים של הדמויות הראשיות הוכרזו ונחשפו על ידי ניקלודיאון בפברואר 2018,<ref></ref> במהלך אירוע בפייסבוק ששודר בשידור חי באותו יום.<ref></ref> ב-23 במרץ 2018 הטריילר הראשון לסדרה הופץ על ידי ניקלודיאון.<ref></ref> כל פרק מורכב משני חלקים באורך 11 דקות כשכל אחד מהם הוא סיפור עצמאי, עם רמזים לעלילה הראשית של הסדרה.<ref></ref><ref></ref> הצצה לסדרה שודרה לאחר 2018 Kids' Choice Sports ביולי<ref></ref> ולאחר מכן היא החלה את שידוריה בניקלודיאון ב-17 בספטמבר 2018.<ref name="s2renewal"></ref> ב-27 ביולי 2018 הסדרה חודשה לעונה שנייה בת 26 פרקים.<ref></ref><ref name="s2renewal" /> עם זאת, הוחלט באמצע ההפקה להפיק רק 13 פרקים.<ref name="s2order"></ref>

== סרט ==

ב-5 בפברואר 2019 הוכרז על הפקת סרט באורך מלא עבור נטפליקס המבוסס על הסדרה, יחד עם סרט עלילתי המבוסס על "הרעשנים".<ref></ref> הסרט היה אמור לעלות לשירות ב-2021,<ref></ref> אך בסופו של דבר עלה ב-5 באוגוסט 2022.<ref></ref> בסרט, אשר נקרא "עלייתם של צבי הנינג'ה: הסרט", הצבים, בעזרת בעל בריתם החדש מהעתיד, קייסי ג'ונס (בדיבוב היילי ג'ואל אוסמנט<ref></ref>), יוצאים לעצור את הכוח החייזרי המרושע, הקראנג, מלפלוש לכדור הארץ<ref></ref>.

== קישורים חיצוניים ==

* 

* 

== הערות שוליים ==

קטגוריה:צבי הנינג'ה: סדרות טלוויזיה
קטגוריה:ניקלודיאון: תוכניות וסדרות
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות טלוויזיה שמבוססות על קומיקס
קטגוריה:תוכניות טלוויזיה שמתרחשות בניו יורק